[{"text_idx": "#000001", "text": "Geamikoj, en BK-2023 ni havis la duan plej altan partoprenon en la BK-historio, nome 180 konkursaj\u0302ojn, t. e. nur 6 verkojn malpli ol en la rekorda jaro 2021, kaj 7 verkojn pli ol pasintjare. La konkursaj\u0302oj venis el 31 landoj kaj tiel el veteranaj agnoskitaj plumoj, kiuj donas prestig\u0302on al BK, kiel el novaj valoraj beletremuloj, kiuj donas promesplenan perspektivon al la panoramo de la Esperanto-literaturo."}, {"text_idx": "#000002", "text": "Kun aparta g\u0302ojo ni konstatis la kreig\u0302on de c\u0302iam pli granda kaj interesa plejado da BK-s\u0302atantoj, kiuj esploras diversajn g\u0302enrojn, lingvaj\u0302ojn, stilojn... kun la intenco krei novajn mondojn kaj vibrojn per la lingvo Esperanto."}, {"text_idx": "#000003", "text": "Kun sama g\u0302ojo, ni spertis la g\u0302eneralan intereson de la E-publiko al nia afero. En la reto, la fejsbuka grupo Amikoj de la Belartaj Konkursoj de UEA havas jam pli ol 1000 alig\u0302intojn. Kaj la nombro da varmaj gratuloj ricevitaj, jen letere, jen persone, kadre de Esperantaj kongresoj kaj renkontig\u0302oj, igas nin antau\u0306eniri c\u0302iam pli firme, dankeme, entuziasme."}, {"text_idx": "#000004", "text": "Pro c\u0302io c\u0302i, la Sekretario de la Belartaj Konkursoj de UEA, krom esprimi tiujn g\u0302ojojn tiukau\u0306ze spertitajn de la gvida BK-skipo, instigas beletremulojn ec\u0302 superi la pasintjarajn rekordajn nombrojn da konkursaj\u0302oj partoprenante per altkvalitaj verkoj en BK-2024."}, {"text_idx": "#000005", "text": "La rezultojn oni anoncos kadre de la 109a Universala Kongreso de Esperanto en Arus\u0302o (Tanzanio). Kiel kutime, partopreno estas libera al c\u0302iuj kaj ne ligita al alig\u0302o al la UK. La konkursaj\u0302oj devas esti neniam antau\u0306e publikigitaj en ajna formo, krom en la branc\u0302o Infanlibro de la Jaro. Oni rajtas sendi maksimume tri konkursaj\u0302ojn por sama branc\u0302o au\u0306 subbranc\u0302o."}, {"text_idx": "#000008", "text": "Oni sendu po unu tajpitan ekzempleron de c\u0302iu konkursaj\u0302o \u2013 krom en la branc\u0302o Infanlibro \u2013 al Belartaj Konkursoj de UEA, c\u0302e Miguel Gutie\u0301rrez Adu\u0301riz, prefere retpos\u0302te al unu el jenaj adresoj: ; ; au\u0306, se tio ne eblas, papere al la adreso: los Coteros 1-C, 2 Izda, 390600 Muriedas; Cantabria; Hispanio, indikante la elektitan pseu\u0306donimon por gardi la anonimecon de la au\u0306toro. Por la branc\u0302o Infanlibro oni sendu unu ekzempleron de la koncerna libro al la adreso de Miguel Gutie\u0301rrez Adu\u0301riz kaj tri ekzemplerojn al Centra Oficejo de UEA, Nieuwe Binnenweg 176, NL-3015 BJ Rotterdam, Nederlando (menciante la fakton, ke temas pri ekzempleroj por partopreno en la Belartaj Konkursoj)."}, {"text_idx": "#000010", "text": "Detala regularo trovig\u0302as en la retejo de UEA. La verkoj de la Belartaj Konkursoj, premiitaj en 2024, legeblos en la volumo Belarta rikolto 2024, eldonota de Mondial. La premiolistoj ekde la komenco de la Belartaj Konkursoj en 1950 trovig\u0302as: c\u0302i tie."}, {"text_idx": "#000015", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000017", "text": "Musklaku la kovrilon por legi pliajn informojn."}]